**Komplex terepgyakorlat és szupervízió**

**A Komplex terepgyakorlat és szupervízió időszaka: 4. félév**

**Gyakorlati óraszám:** levelező tagozaton legalább 30 óra

**Ajánlott terepek:**

Az személyiség fejlesztésére, az egészségmegőrzésre és fejlesztésre, életproblémák megoldására, az életenergia és életkedv növelésére, valamint a legkülönbözőbb lelki és testi betegségek kiegészítő kezelésére alkalmazott művészetterápiás módszerek helyszínei.

**Saját munkahelyen nem végezhető a gyakorlat!**

**Feldolgozás:**

A gyakorlat feldolgozása szupervízióval történik.

**Cél:**

A hallgató elméleti tudása a gyakorlatban is érvényesüljön, váljék lehetővé a gyakorlat során a tudás integrálódása. A diploma megszerzése után a hallgató legyen képes önálló munkavégzésre művészetterápiás ismereteinek, módszereinek, eszközeinek, rendszereinek felhasználására. Gyakorlóhelytől függően szerezzen jártasságot az önálló csoportvezetésben. A gyakorlat segítse hozzá a hallgatót, hogy legyen képes a célok és feladatok meghatározására, az önálló probléma-megfogalmazásra, a leghatékonyabb munkaforma kiválasztására.

A komplex terepgyakorlat keretében a hallgató önállóan vagy ko-terapeutaként megszervez és vezet egy művészetterápiás csoportot vagy egyéni tanácsadói folyamatot kliens(ek) részére, melynek megtervezésében, előkészítésében, a csoportfolyamat kísérésében, illetve a csoporttörténések értelmezésében és feldolgozásában a szupervízió ad szakmai segítséget számára. A szupervízióban való részvétellel a szakmai személyiség erősödése, a szakmai és magánéleti szerepek elválasztása és összhangja, szükségszerűségének felismerésére is hangsúlyt fektetünk.

**Megfigyelési követelmények:**

***I. A gyakorlóhely megismerése, illeszkedése***

* Ismerje meg az adott intézmény felépítését, működését, a szervezet struktúráját, az intézmény működésének jogszabályi hátterét, dokumentációját, az igénybevevők körét.
* Ismerje meg az intézmény ellátási területét, ellátotti körét és célját, az intézmény kapcsolatrendszerét***,*** belső és külső kommunikációs eszközeit, elismertségét, hírnevét, róla kialakított képet a kapcsolatrendszerében, klientúrájában, működési közegében, és ezt vesse össze az intézmény önképével, vonja le a tanulságokat.

***II. Szakmai munka a terepintézményben***

* Szerezzen tapasztalatot az adott intézményen belül a művészeti terapeuta szerepéről, kompetenciájáról.
* Vegyen részt szakmai fórumokon, értekezleteken, esetleges akciókon.
* Ismerje meg a munkavégzéshez kapcsolódó adminisztrációs feladatokat, vegyen részt az intézmény kapcsolattartási tevékenységében munkában.

- Vegyen részt esetmegbeszélő csoportokban és teamen.

***III. Szakmai munka a klientúrával***

* A tereptanár segítségével a hallgatónak legyen lehetősége probléma-, cél- és feladat meghatározásra, művészetterápiás módszer meghatározására és alkalmazására;
* A tereptanár irányításával vegyen részt a művészetterápiás folyamatban.
* A hallgató legyen képes esetismertetéseknél meghatározott szempontok szerinti megfigyelésre.
* Sajátítsa el azokat a képességekkel és készségekkel, amelyek zökkenőmentessé teszik a művészetterápia folyamatába való belépést és kilépést.

- Ismerje és tartsa be az etikai alapelveket.

***IV. Szakmai munka csoporttal***

- A hallgató ismerje meg a csoportokkal végzett művészetterápia alkalmazási területeit, lehetőségeit, kereteit.

- Ismerje meg a művészetterapeuta szerepét és kompetenciáját a csoportokkal végzett munkában.

- A kompetenciahatárok betartásával szerezzen jártasságot a csoportokkal, ill. csoportokban végzett művészetterápiában.

- Váljon képessé a csoportfolyamat elemzésére és hatékony intervenciók megtervezésére.

**Értékelés:**

A hallgató

* **esetmunkában** esettanulmányt készít;
* **csoportmunkában** a csoport intézményi hátterét, a csoport problémát, a célkitűzést, a csoport működését, a csoportdinamikai folyamatokat, csoport szerepeket, a csoport vezetőjének feladatait, szerepét, a szociális munkás csoportvezetési kompetenciáit önálló dolgozatban mutatja be;
* **közösségi munkában** aközösségi projekt munkát önálló dolgozatban mutassa be.

Mindhárom esetben a foto, ill. a videó dokumentációs kiegészítő lehetőség felhasználása ajánlott és elfogadott.

**A hallgatóval szemben támasztott további követelmény:**

A hallgató készítsen önértékelést, valamint a gyakorlatszervezéssel, gyakorlóhellyel kapcsolatos véleményt, melyet a gyakorlat zárásakor kell leadnia a Főiskolán az esettanulmánnyal együtt a terepkoordinátor részére.

Hogyan értékeli önmagát, közösségbe illeszkedését, munkáját, kliensekkel való kapcsolatát?

* Mennyire volt elégedett a gyakorlatszervezéssel, a gyakorlóhellyel, gyakorlatvezetéssel, mit tartott jónak és mit változtatna meg, ajánlaná-e másoknak is a gyakorlóhelyet és miért?
* Írja le a terepszervezéssel, koordinációval kapcsolatos tapasztalatait, észrevételeit, jobbító ötleteit.
* Írja le a gyakorlatfeldolgozás módjával kapcsolatos véleményét, tapasztalatait, észrevételeit.

**Tereptanárral szemben támasztott követelmények:**

Felsőfokú (főiskolai vagy egyetemi) szakképzettség, a kiválasztott munkaformában szerzett végzettség és tapasztalat vagy egyéb felsőfokú végzettség, legalább 5 éves szakmai gyakorlat.

A hallgató gyakorlati munkáját a tereptanár írásban is véleményezi.

A végső érdemjegyet a terepfeldolgozó oktató alakítja ki, melynek érdemjegyére a tereptanár javaslatot tesz.

A terepgyakorlatról leadandó dokumentumok:

* Terepinformációs adatlap;
* Megállapodás tereptanárral;
* Igazolás az óraszám teljesítéséről;
* Hallgatói dolgozat a tereptapasztalatokról;
* Értékelés a tereptanártól;
* A tereptanár egyszeri megbízási szerződése adóelőleg-nyilatkozattal vagy tereptanári díjról való lemondás.

A terepekről egyelőre nem készül katalógus, tekintettel arra, hogy a művészetterápia részben kapcsolódik intézményekhez, részben projekt jellegű, így változó keretek között folyik. Az érdekes kezdeményezések is gyakran nem formalizált keretek között zajlanak. Ezért a gyakorlóhely kiválasztása a hallgató feladata. A kiválasztásban a szak oktatói nyújtanak egyéni segítséget. A terep kiválasztása a III. félévben történik. A kiválasztott gyakorlóhely adatait a Terepinformációs adatlapon 2024. november 30-ig kell eljuttatni a Tanulmányi Hivatalba.

Érdemes a szakdolgozat témájához kapcsolódó terephelyet választani.

A kitöltött Szakdolgozati nyilvántartólapot legalább fél évvel a szakdolgozat tervezett leadási határideje előtt kell a Tanulmányi Hivatalba eljuttatni. (2025. április 15. esetén 2024. október 15.; 2025. november 15. esetén 2025. április 15. a határidő.)

A konzulensnek legalább egyetemi végzettséggel és művészetterápiás szakképzettséggel és jártassággal rendelkező személynek kell lenni, amit a szakvezető ellenőriz.

Budapest, 2024. május 17.